Τα Μουσεία ως Τόποι Αφηγήσεων και Αναμνήσεων. Η χρήση της Προφορικής Ιστορίας από τα Μουσεία
Creators: name: Παπαζάκα, Αννα Σίμου
Publisher: name: Aristotle University of Thessaloniki
Year: 2010
Subjects: Μουσεία
Μνήμη
Προφορική ιστορία
Museums
Memory
Oral history

description: Μουσεία, Μνήμη, Προφορική Ιστορία. Οι λέξεις αυτές επαναλαμβάνονται πολλές φορές στην ακόλουθη διπλωματική εργασία. Κάθε μια από αυτές αποτελεί ένα αχανές πεδίο έρευνας. Ωστόσο, οι έννοιες αυτές διαπλέκονται μεταξύ τους με περίτεχνο τρόπο. Επιθυμία μου είναι να ανακαλύψω τις μεταξύ τους σχέσεις, να προσεγγίσω, δηλαδή, το μουσείο ως έναν τόπο όπου οι μνήμες αποκτούν φωνή. Για να κατανοήσω τη σχέση του Μουσείου με τη μνήμη και τη συνακόλουθη χρήση της προφορικής ιστορίας, βυθίστηκα στα βιβλία. Αρχικά, ήθελα να καταλάβω τί ήταν αυτό που συνέβη στα μουσεία και προσανατολίστηκαν προς την χρήση της προφορικής ιστορίας. Έτσι, στο πρώτο μέρος της εργασίας αφηγούμαι μια μικρή ιστορία των μουσείων. Γυρίζω πίσω στην ίδρυση του θεσμού για να εντοπίσω τις αλλαγές που συντελέστηκαν έως ότου το μουσείο να στραφεί από την κυριαρχία του αντικειμένου και την επικράτηση της μιας και μοναδικής αφήγησης, στην άυλη μορφή των προφορικών ιστοριών και στην πολλαπλότητα των αφηγήσεων των διαφόρων αναμνήσεων. Προχωρώντας στη δεύτερη έννοια, αυτή της Μνήμης, επιχείρησα να δείξω πώς η έκρηξη που παρατηρείται τις τελευταίες δεκαετίες στην ίδρυση των μουσείων συσχετίζεται με την κυρίαρχη θέση που έχουν αποκτήσει τα ζητήματα μνήμης στις μέρες μας. Χρησιμοποιώ έννοιες όπως συλλογική, εθνική, ατομική μνήμη και επικαλούμαι τον όρο του Pierre Nora «τόποι μνήμης» για να αναδείξω τη σπουδαιότητα του μουσείο ως τόπου που συλλέγει, φυλάσσει, ερμηνεύει και εκθέτει μνήμες. Στη συνέχεια, στρέφομαι στην Προφορική Ιστορία και παρατηρώ τους τρόπους με τους οποίους το είδος αυτό της Ιστορίας έχει μετασχηματίσει την ίδια την Ιστορία και την αντίληψη μας γι αυτή. Έτσι, έχω φτάσει στο σημείο όπου η προφορική ιστορία έχει εισβάλει στα μουσεία και έχει επιδράσει στον τρόπο που αυτά αντιμετωπίζουν τη μνήμη, ως μνήμες πια των βιωμάτων διαφορετικών ατόμων. Ολοκληρώνω τη διαδρομή μου στον τόπο αυτό των αφηγήσεων των αναμνήσεων με την περιγραφή τριών περιπτώσεων μουσείων που χρησιμοποιούν την προφορική ιστορία με διαφορετικούς τρόπους το καθένα. Πρόκειται για το Imperial War Museum στο Λονδίνο, το District Six Museum στο Κέιπ Τάουν και το εικονικό μουσείο Museu da Pessoa, στο Διαδίκτυο.
description: Museums, Memory, Oral History. I repeated too many times these words in the following dissertation. Although, each one of them can be studied individually, these concepts are linked to each other in a complex way. My wish is to reveal their links, which means, to approach the museum as a place where memories are given voice. In order to conceive the relation between museums and memory and the consequent use of oral history, I turned to books. At first, I wanted to understand what made museums turn to the collection, preservation and display of oral histories. I start by recounting a brief story of the museum. I go back to its first days of existence in order to track the concurrences which led to the shift of museum focus, from the dominance of material things and authoritative narratives to the intangibility of oral histories and the multiplicity of different life stories. Next, I attempt to show how the recent boom in the creation of new museums is associated with the dominant preoccupation with memory. I manipulate concepts such as collective, national and personal memory and I cite Pierre Nora’s idea of “sites of memory” in order to underline the importance of the museum as a place that collects, holds, interprets and displays memories. I also consider how oral history has transformed standard history and our perception of it. So, I reach the point when oral history has invaded museums and has changed the way that museums deal with memory. Finally, I explore this site of memories and histories through the cases of three museums. These museums are the Imperial War Museum in London, the Museum of District Six in Cape Town and the Museu da Pessoa in the Internet.
description: Σε συνεργασία με το Παιδαγωγικό Τμήμα Δημοτικής Εκπαίδευσης (Πανεπιστήμιο Δυτικής Μακεδονίας)